Halldóra er 28 ára móðir og eiginkona sem hefur afrekað það að vera fyrsti Íslendingurinn sem landar starfi í tískuhúsi Alexanders McQueen . Eftir vinnu heyrði í Halldóru sem búsett er í London til að heyra hvernig starfið gengur fyrir sig og hvaða möguleika það hefur fyrir hana sem fatahönnuð . Hver er þinn bakgrunnur á sviði fatahönnunar ? „ Ég flutti til Danmerkur eftir menntaskóla og lærði þar kvenklæðskerann . Ég komst fljótlega að því að mér fannst skemmtilegt að hanna og skapa og vildi því leggja meiri áherslu á það . Þannig að ég sótti um í Listaháskóla Íslands í fatahönnun og lauk þar námi síðasta vor . Með skóla var ég að vinna í eitt ár hjá Munda Vonda og sá þar um framleiðsluna . Ég fór einnig til Parísar í starfsnám hjá Olympia Le-tan í tvo mánuði fyrir tískusýninguna og hjálpaði við undirbúning . Áður en ég flutti hingað til London var ég aðstoðarhönnuður hjá Hildi Yeoman og vorum við að gera næstu fatalínu . “ Hvernig færðu starfið hjá McQueen ? „ Ég var nýlega búin að klára Listaháskólann og langaði að prufa að vinna erlendis hjá einhverjum af mínum uppáhaldshönnuðum til þess að fá reynslu . Ég sótti um á nokkrum stöðum og var Alexander McQueen eitt af þeim fyrirtækjum . Ég sendi þeim portfolio online sem þeir voru hrifnir af og buðu þeir mér því í viðtal . Viðtalið gekk vel og buðu þeir mér lærlingsstöðu í WRTW womens wear ( Womans ready to wear ) . “ Nánar er rætt við Halldóru í Eftir vinnu sem fylgir Viðskiptablaðinu .